paragraph_text: Over-Nite Sensation album je Franka Zappe i grupe The Mothers of Invention koji je izašao u rujnu 1973.g. Ovim albumom Zappa najavljuje prekretnicu u svome dosadašnjem radu. Odlična glazbena ekipa izvodi kombinaciju jazza, swinga i bogatu vokalnu izvedbu. Ruth Underwood na udaraljkama ,Jean-Luc Ponty na violini i George Duke na klavijaturama dolaze do fantastičnog izražaja na ovom projektu. Zappa i ovim albumom pokazuje da njegov interes za modernom klasičnom glazbom ne opada.